Oamenii din Etiopia au devenit mai bogați în câteva secunde. Acest lucru a fost posibil din cauza unei erori de sistem la cea mai mare bancă comercială din țară. Astfel, clienții au extras în total suma de aproximativ 40 de milioane de dolari.
Potrivit presei locale, o mare parte din bani a fost extrasă de studenți. Știrea privind eroarea băncii s-a răspândit rapid în universitățile etiopiene prin intermediul aplicațiilor de mesagerie și al apelurilor telefonice.
S-au format astfel cozi lungi la bancomatele din campus, iar un student a declarat că oamenii au extras bani până în momentul în care polițiștii au intervenit.
A durat ore întregi pentru ca banca să înghețe tranzacțiile.
Ulterior, cel puțin trei universități au trimis comunicate prin care îi sfătuiesc pe studenți să returneze banii care nu le aparțin.
Peste 38 de milioane de oameni au deschise conturi la CBE, care a fost fondată în urmă cu peste opt decenii.
Cei care vor restitui banii nu vor fi acuzați de vreo infracțiune, a mai adăugat Sano. Până acum nu se știe dacă tentativele băncii de a-și recupera banii au dat roade.